open-index/open-wikipedia-markdown huggingface dataset:
कूर्म जयंती

**कूर्म जयंती** म्हणजे ज्या दिवशी भगवान विष्णूंनी कासवाचा अवतार (कूर्मावतार) घेतला त्या दिवसाची आठवण करून देणारा दिवस होय.

देवांनी आणि दैत्यांनी समुद्रमंथन करायचे ठरवले.  त्यासाठी त्यांनी मंदार पर्वताचा रवी म्हणून आणि वासुकी नागाची दोरी म्हणून उपयोग करायचे ठरवले. आपाआपसातले मतभेद विसरून देव-दैत्यांनी मंदार पर्वत जोर लावून उखडला आणि समुद्रात उभा करायचा प्रयत्‍न केला. परंतु पर्वत पाण्यात बुडायला लागला. शेवटी भगवान विष्णूंनी कासवाचे रूप-कूर्मावतार-धारण केला आणि समुद्रात जाऊन मंदार पर्वताला खालून आधार दिला. कूर्माच्या पाठीवर मंदार पर्वताची रवी फिरू लागली आणि समुद्र मंथन शक्य झाले. ही घटना ज्या दिवशी घडली त्या वैशाख पौर्णिमेला कूर्म जयंती साजरी होते.

वर्ग:हिंदू धर्मातील सण आणि उत्सव
वर्ग:भारतीय सण आणि उत्सव
लामा

.]]
, १९८०.]]
**लामा** (अर्थ; "प्रमुख" किंवा "महायाजक") ही तिबेटी बौद्ध धर्मातील धर्मगुरूंचे शिर्षक आहे. हे नाव संस्कृत भाषेतील ‘गुरू’सारखेच आहे.

ऐतिहासिकदृष्ट्या, या शब्दाचा उपयोग आदरणीय आध्यात्मिक गुरू किंवा मठांच्या प्रमुखांसाठी केला जातो. आज हे पद एखाद्या भिक्खु, भिक्खूणी किंवा (न्विंग्मा, कागी आणि शाक्य पंथामधील) प्रगत तांत्रिक व्यवसायी यांना सन्माननीय पदवी देऊन सन्मानाने प्राप्त होण्यास शिकवले जाऊ शकते. तसेच दलाई लामा किंवा पंचेन लामा यांना हे लामा हे पद वापरले जाते.

## हे सुद्धा पहा
* पंचेन लामा
* दलाई लामा
* कर्मपा
* सिफु
* सेनसेई 
* रिंपोच

## बाह्य दुवे 
वर्ग: बौद्ध शीर्षके

वर्ग: बौद्ध धर्म
वर्ग: तिबेट
वर्ग: धर्मगुरू
पहिले मराठी ट्विटर संमेलन २०१६

'मराठी ट्विटर संमेलन' हा ट्‌विटररवरील http://twitter.com मराठी समुदायाचा उपक्रम आहे. या उपक्रमाची कल्पना सर्वप्रथम **मराठी वर्ड** http://twitter.com/marathiword या मराठी भाषेतील जुने शब्द वापरात आणण्यासाठी कार्य करणाऱ्या ट्‌विटर हॅंडलने जाहीर केली.

ट्‌विटरवर एखाद्या भाषेच्या होणाऱ्या या पहिल्या संमेलनाचे आयोजन दिनांक १५ ते १८ जानेवारी २०१६ या कालावधीत करण्याचे योजण्यात आले. कविता, कथा, ब्लॉग, बोलीभाषा, पुस्तक परिचय, लेखक परिचय, सध्याचे वाचन, कविवर्य मंगेश पाडगावकर, विश्वकोश, मराठी भाषेला मिळालेली तंत्रज्ञानाची जोड या विषयांवर चर्चा घडवण्याचे या संमेलनाचे ध्येय आहे. http://maharashtratimes.com/maharashtra/pune/Twitter-sammelan/articleshow/50443493.cms त्यादृष्टीने या संमेलनामध्ये #ट्‌विटरसंमेलन या मुख्य हॅशटॅगसहित #माझीकविता, #माझेविचार, #माझीकथा, #माझीबोलीभाषा, #माझाब्लॉग, #साहित्यसंमेलन, #पुस्तकपरिचय, #लेखकपरिचय, #सध्यावाचतोय असे आणखी १२ हॅशटॅग तयार करण्यात आले आहेत. http://zeenews.india.com/marathi/news/youth-club/first-marathi-gathering-on-twitter/297112
या मराठी ट्‌विटर संमेलनाला महाराष्ट्राचे मुख्यमंत्री देवेंद्र फडणवीस यांनी ट्‌विटरवरून शुभेच्छा दिल्या. https://twitter.com/Dev_Fadnavis/status/688215595142123520 https://twitter.com/Dev_Fadnavis/status/688214187126833152 त्याचप्रमाणे याच कालावधीत पिंपरी-चिंचवडमध्ये सुरू असलेल्या ८९ व्या अखिल भारतीय मराठी साहित्य संमेलनामध्ये मुख्यमंत्री देवेंद्र फडणवीस यांनी ट्‌विटर संमेलनाचा उल्लेख करून या संमेलनाची स्तुती केली. त्याचप्रमाणे त्यांनी उपस्थितांना ट्‌विटर संमेलनाच्या १२ हॅशटॅगची माहितीसुद्धा दिली.

## हॅशटॅग 
१. #माझीकविता

२. #माझेविचार 

३. #माझीकथा 

४. #माझीबोलीभाषा 

५. #माझाब्लॉग 

६. #साहित्यसंमेलन

७. #पुस्तकपरिचय

८. #लेखकपरिचय

९. #सध्यावाचतोय 

वर्ग:मराठी साहित्य संमेलने
दलाई लामांची यादी

ही तिबेटच्या **दलाई लामांची यादी** आहे. दलाई लामाचे हे १४ मान्यताप्राप्त अवतार आहेत. याव्यतिरिक्त, एक येशे ग्यात्सो नावाचे अनौपचारिक दलाई लामा (१७०७ मध्ये घोषित) सहावे दलाई लामा यांच्या पदस्थानाचा दावेदार म्हणून होता, परंतु बहुसंख्य जनतेद्वारा ते खरे दलाई लामा म्हणून स्वीकारले गेले नाहीत.
## यादी
## हे सुद्धा पहा
* लामा
* दलाई लामा
* पंचेन लामा
* पंचेन लामांची यादी
 

 
वर्ग:तिबेटचा इतिहास
यादी
वर्ग:याद्या
वर्ग:बौद्ध धर्म संबंधी याद्या
अनिता कंवर

**अनिता कंवर** ही भारतीय दूरचित्रवाणी आणि चित्रपट अभिनेत्री आहे. हिने १९८६मध्ये प्रदर्शित झालेल्या बुनियाद या दूरचित्रवाणीमालिकेत *लज्जोजी*ची भूमिका केली होती.

कंवर भारतीय नाटक अकादमीची विद्यार्थिनी आहे. हिला १९८८ च्या सलाम बॉम्बे! चित्रपटासाठी फिल्मफेर सर्वोत्कृष्ट सहायक अभिनेत्रीचा पुरस्कार मिळाला होता.

वर्ग:हिंदी चित्रपट अभिनेत्री
वर्ग:स्त्री चरित्रलेख
हसलीन कौर

**हसलीन कौर** (१९८९:बिन्नागुडी, पश्चिम बंगाल, भारत - ) ही भारतीय चित्रपट अभिनेत्री आणि मॉडेल आहे. ही २०११ च्या फेमिना मिस इंडिया स्पर्धेतील उपविजेती होती. हिने २०१४मध्ये प्रदर्शित झालेल्या करले प्यार करले चित्रपटात मुख्य भूमिका केली होती.

वर्ग:हिंदी चित्रपट अभिनेत्री
वर्ग:इ.स. १९८९ मधील जन्म
वर्ग:स्त्री चरित्रलेख
जीवक

**जीवक कौमारभच्च** हे प्राचीन भारतातील एक आयुर्वेदाचार्य होते. अनेक बौद्ध ग्रंथांमध्ये त्यांचा उल्लेख आहे. ते बालरोगतज्ज्ञ असून गौतम बुद्धांचे खासगी वैद्य होते.

जीवक कौमारभच्चांचा जन्म बिंबिसार राजाच्या कारकिर्दीत मगध देशाच्या राजधानीत (सध्याचे राजगीर) झाला. त्यांची आई एक गणिका होती. लोकलाजेस्तव आईने त्यांनी ते तान्हे असतानाच एका कचऱ्याच्या ढिगावर फेकून दिले. बिंबिसारचा मुलगा अभय याला हे समजले. त्यांनी जीवकाला घरी आणून त्याच्या पालन पोषणाची व्यवस्था केली व उच्च शिक्षणासाठी त्याला तक्षशिला विश्वविद्यालयात पाठवले. तेथे अत्रेयांच्या हाताखाली सात वर्षे अभ्यास करून जीवक आयुर्वेदाचार्य बनले.

## जीवकाबद्दलची पुस्तके
* जीवक एक बाल अश्विनीकुमार (कादंबरी, मूळ हिंदी, लेखिका मालविका कपूर; मराठी अनुवाद - डॉ. अंजली पटवर्धन-कुलकर्णी) (विश्वकर्मा प्रकाशन)

वर्ग:आयुर्वेद
लामा (निःसंदिग्धीकरण)

* लामा (अँगोलाचा फुटबॉल खेळाडू)
* लामा (मोझांबिकचा फुटबॉल खेळाडू)
* लामा – तिबेटी बौद्ध गुरूंचे नामाभिधान
* लामा (आडनाव)
* लामा (नाव)

* लामा – उंट जातीतील प्राणी

वर्ग:निःसंदिग्धीकरण पाने
पद्मगंधा प्रकाशन

**पद्मगंधा प्रकाशन** ही मराठीतील एक ग्रंथप्रकाशन संस्था आहे. अरुण जाखडे हे या संस्थेचे प्रमुख असून गणेश देवी, रा.चिं. ढेरे, द.भि. कुलकर्णी अशा मराठीतील अनेक लेखक-संशोधकांचे ग्रंथ त्यांनी प्रसिद्ध केले आहेत.

वर्ग:मराठी प्रकाशक
शालिनी वाटवे

**शालिनी वाटवे** (१९३१) या एक मराठी लेखिका आहेत. त्यांचे पती बापू वाटवे हे चित्रपटविषयक लेखन करणारे मराठी लेखक होते.

शालिनी वाटवेंचे वडील रायगड जिल्ह्यातल्या दिवेआगरमधील बागायतदार होते. त्यांना सहा भावंडे होती. शालिनीने शालेय शिक्षणासाठी पुण्याला जाण्याचा आग्रह धरल्यानंतर वडिलांनी त्यांना पुण्यातील त्यांच्या भगिनी सुधाताई केळकर यांच्याकडे पाठवले. सुधाताईंचे पती क.वा. केळकर हे फर्ग्युसन कॉलेजचे तत्कालीन उपप्राचार्य होते. फर्ग्युसनच्या आवारातील ६ नंबरच्या दगडी बंगल्यात ते राहात. त्‍यांच्या घरी शालिनीबाईंची रहाण्याची सोय झाली.

## पुस्तके
* पाच पावलं पश्चिमेकडे
* आठवणीचे आगर (आत्मचरित्र)

वर्ग:मराठी लेखक
वर्ग:इ.स. १९३१ मधील जन्म
वर्ग:स्त्री चरित्रलेख
गोविंद नाईक

**गोविंद नाईक** (९ एप्रिल, ??:वेंगुर्ला, सिंधुदुर्ग जिल्हा, महाराष्ट्र - ) हे मराठी शिल्पकार आणि व्यावसायिक चित्रकार आहेत. यांनी मुंबईच्या जे.जे. स्कूल ऑफ आर्ट येथून पदवी घेतली आहे. त्यांनी मराठी गझलीही लिहिल्या आहेत. त्यांचा *डोळयात आसवांच्या* हा गझलसंग्रह प्रकाशित झाला आहे.

वर्ग:मराठी शिल्पकार
वर्ग:मराठी चित्रकार
वर्ग:पुरुष चरित्रलेख
हरिकेन स्टॅन

**हरिकेन स्टॅन** हे २००५ च्या अटलांटिक हरिकेन मोसमातील मोठे चक्रीवादळ होते. १-५ ऑक्टोबर, २००५ दरम्यान झालेल्या या वादळाने मध्य अमेरिकेतील देशांमध्ये प्रचंड नुकसान केले. या चक्रीवादळात १,६८८ व्यक्ती मृत्यू पावल्या व अंदाजे ४ अब्ज अमेरिकन डॉलरच्या मालमत्तेचा नाश झाला.

हे वादळ कॅरिबियन समुद्राच्या पश्चिम भागात सुरू झाले व युकातान द्वीपकल्पावरील तुलुम शहरापासून ५५ किमी दक्षिणेस जमिनीवर आले. द्वीपकल्प पार करीत काम्पीचीच्या आखातात आल्यावर या वादळाने कॅटेगरी १ च्या हरिकेनचे रूप धारण केले व मेक्सिकोतील पुंता रोका पार्तिदा या शहराजवळ जमिनीवर आले. या वादळातील वारे व पावसाने मेक्सिकोपासून ग्वातेमाला व निकाराग्वापर्यंत नुकसान केले.

वर्ग:२००५ अटलांटिक हरिकेन मोसम
वर्ग:हरिकेन
अंजन (राजा)

**अंजन** (इ.स.पू. ६ वे शतक) हे प्राचीन भारतातील कोलिय वंशाचे राजा होते. बौद्ध ग्रंथांनुसार, बुद्धांच्या काळात कोलिय हा राजवंश अस्तित्वात होता. अंजन हे देवदाहचे पुत्र होते. अंजनाला दोन पत्नी सुलख्खना आणि यशोधरा आणि एक बहीण कक्कना होती. अंजनाला दोन मुले - सुप्पबुद्ध व दंदापाणी, आणि दोन मुली -
महामाया आणि महाप्रजापती गौतमी होत्या. या दोन्ही मुली नंतर शाक्य नरेश शुद्धोधनाच्या पत्नी झाल्या. महामाया ही गौतम बुद्धाची आई होती.

सुप्पबुद्धाची मुलगी यशोधरा ही गौतम बुद्धांची पत्नी होती.

वर्ग:गौतम बुद्धांचे कुटुंब
वर्ग:कोलिय वंश
वर्ग:भारतीय राजे
वर्ग:इ.स.पू.चे ६ वे शतक
वर्ग:महामाया
बापू वाटवे

**बापू वाटवे** ( इ.स. १९२४;  - पुणे, ४ मार्च, २००९) हे चित्रपटविषयक लेखन करणारे एक प्रसिद्ध मराठी लेखक व चित्रपट दिग्दर्शक होते.

लेखिका शालिनी वाटवे त्यांच्या पत्‍नी व पुण्यातील डॉक्टर संजय वाटवे हे त्यांचे चिरंजीव.. अभिनेता देव आनंद व बापू यांची खास मैत्री होती.

बापू वाटवे प्रभात फिल्म्स्‌&zwnj;च्या ‘हम एक हैं’ आणि ‘आगे बढो’ या दोनही हिंदी चित्रपटांचे साहाय्यक दिग्दर्शक होते.

बापू वाटवे यांना त्यांच्या हयातीत चित्रपटाचा हालता बोलता ज्ञानकोश म्हणत.

‘कथालक्ष्मी’ नावाचे मासिक बापूंनी संपादक म्हणून २० वर्षे चालवले. ते १९८६ साली चित्रपट पुरस्कार समितीचे ज्यूरी होते.

## बापू वाटवे यांनी लिहिलेली काही पुस्तके
* एक होती प्रभात नगरी (प्रभात टॉकीजचा इतिहास)
* भारतीय चरित्रमाला दादासाहेब फाळके 
* भारतीय सिनेमाचे जनक फाळके (या पुस्तकाची भारतातल्या १४ भाषांत भाषांतरे झाली आहेत.)
* V. Damle and S. Fattelal: A Monograph (इंग्रजी)

## पुरस्कार
* ‘भारतीय सिनेमाचे जनक फाळके’ या पुस्तकाला महाराष्ट्र साहित्य परिषदेचा पुरस्कार

(अपूर्ण)

वर्ग:मराठी लेखक
वर्ग:चित्रपट
कौसल्या गोरे

**कौसल्या गोरे** या दादामहाराज सातारकर यांची नात व बाबा महाराज सातारकरांच्या ज्येष्ठ भगिनी आहेत. त्यांनी हरिपाठावर पुस्तक लिहिलेले आहे.

## पुस्तके 
* ईश्वरनिष्ठांची मांदियाळी (संतांच्या जीवनावर लिहिलेल्या व सकाळ तसेच लोकमत या वृत्तपत्रांतून प्रकाशित झालेल्या लेखमालांचे पुस्तक स्वरूप)
* नवल उदयला चंडांशु (दादामहाराज सातारकर यांचे चरित्र).
* हरि मुखे म्हणा (ज्ञानेश्वरकृत हरिपाठाचे विवरण)

वर्ग:मराठी लेखिका
वर्ग:स्त्री चरित्रलेख
हरबंस मुखिया

**हरबंस मुखिया** (१९३९) हे एक भारतीय इतिहासकार आहेत. त्यांच्या अभ्यासाचा मुख्य विषय मध्ययुगीन भारत हा आहे.

## जीवनचरित्र 
हरबंसने किरोरी माल कोलेज, दिल्ली विद्यापीठ येथून इतिहासामध्ये BA पदवी मिळवली आणि दिल्ली विद्यापीठाच्या इतिहास विभागामधून १९६९ साली ते विद्यावाचस्पती झाले.
त्यांने जवाहरलाल नेहरू विद्यापीठ, दिल्ली येथे मध्ययुगीन भारत विषयाचे प्राध्यापक म्हणून काम केले. तिथेच ते १९९९ ते २००२ पर्यंत रेक्टर होते आणि फेब्रुवारी २००४ मध्ये त्यांनी निवृत्ती घेतली.

## References 
वर्ग:इ.स. १९३९ मधील जन्म
वर्ग:पुरुष चरित्रलेख
चित्रलेखा पुरंदरे

प्रा .डॉ. चित्रलेखा पुरंदरे या एक मराठी लेखिका आहेत त्या बाबासाहेब पुरंदऱ्यांच्या धाकट्या भावाच्या स्नुषा आहेत. पुण्यामधील नूतन मराठी विद्यालयातील चित्रकला विभागप्रमुख विश्‍वासराव रामचंद्र पुरंदरे उर्फ श्‍यामराव पुरंदरे (निधन मे २०१७) हे त्यांचे पती. 

चित्रलेखा पुरंदरे यांनी त्यांनी बाबासाहेब पुरंदरे यांच्या संपूर्ण साहित्यावर प्रबंध लिहून पी‍एच.डी. मिळवली आहे. 

डॉ. चित्रलेखा पुरंदरे या २५हून अधिक वर्षं अध्यापन, लेखन व ग्रंथसंपादन करीत आहेत. विविध क्षेत्रांतील ख्यातनाम व्यक्तिमत्त्वांची त्यांनी लिहिलेली चरित्रे प्रसिद्ध झाली आहेत. अतिशय समृद्ध, प्रासादिक, प्रवाही आणि लालित्यपूर्ण भाषाशैलीसाठी त्या नावाजल्या गेल्या आहेत. त्यांना त्यांच्या लेखनाबद्दल काही पुरस्कारही प्राप्त झाले आहेत.

चित्रलेखा पुरंदरे या 'मी.... येसूवहिनी' या स्वरचित सांगीतिक कार्यक्रमाचे अभिवाचन करतात. 

## प्रसिद्ध पुस्तके
* अबोल प्रवासी
* आत्म्याचे नाव अविनाश
* आनंदवनाचा विकास (डाॅ. विकास आमटे यांच्यावरील पुस्तक)
* उद्यमशील समाजव्रती (शांतिलाल मुथ्था यांचे हे चरित्र)
* काटेरी जीवन रुपेरी वाटा (डाॅ दामोदर बळीराम पतंगे यांच्या आत्मचरित्राचे शब्दांकन)
* डॉ. किरण बेदी : मॅगसेसे हा प्रतिष्ठेचा शांतता पुरस्कार मिळविणारी जगातील पहिली पोलीस अधिकारी 
* केवड्याचं अत्तर (लघुकथासंग्रह)
* खगोल अभ्यासक जयंत नारळीकर (चरित्र)
* देव दानवां नरे निर्मिले (सहलेखक डॉ. अनिल गांधी)
* मेजर ध्यानचंद : भारतीय हॉकीचे शिल्पकार (चरित्र)
* नयनमनोहर : डाॅ मनोहर कृष्णाजी डोळे यांचे चरित्र
* नीरेकाठाचे 'माणिक' (माणिकलाल रामचंद्र शहा यांच्या आत्मचरित्राचे शब्दांकन, सहसंपादक - शरद भोसले)
* मना सर्जना (लेखक डॉ. अनिल गांधी, शब्दांकन चित्रलेखा पुरंदरे)
* राजमान्य राजेश्री   (बाबासाहेब पुरंदरे यांचे चरित्र; लेखिकेच्या पी‍एच.डीच्या प्रबंधावर आधारित)
* विकास आनंदवनाचा
* Dr. Vikas Amte Anandwan's Journey From Pain To Paradise (इंग्रजी)
* शिवशाहिरांचे वाङ्मयीन ऐश्वर्य (लेखिकेच्या पी‍एच.डीच्या प्रबंधावर आधारित)
* सेंद्रिय शेतीची यशोगाथा : एका एकराची अभिनव 'ज्ञानेश्वरी'

वर्ग:मराठी लेखिका
बौद्ध धर्माचा कालानुक्रम

**बौद्ध धर्माचा कालानुक्रम**, हा गौतम बुद्धांच्या जन्मापासून ते आजपर्यंत बौद्ध धर्माच्या विकासाचे वर्णन आहे.

## घटनांचा कालानुक्रम 
## तारखा 
### गौतम बुद्ध 
गौतम बुद्धांचा जन्म आणि मृत्यूचा काळ अनिश्चित आहे. २० व्या शतकाच्या सुरुवातीस बहुतेक इतिहासकारांनी त्यांचा जीवनकाळ सुमारे इ.स.पू. ५६३ ते इ.स.पू. ४८३ असल्याचे सांगितले होते. अलीकडील काही वर्षांमध्ये त्यांचा मृत्यु इ.स.पू. ४११ ते ४०० दरम्यानच्या सांगण्यात आले. परंतु इ.स १९८८ मध्ये या विषयी झालेल्या एका चर्चासत्रात त्यांचा मृत्यु इ.स.पू. ४०० च्या २० वर्षांच्या आसपास असण्यावर बहुतेकांचे बहुमत दिसले. तथापि, हा वैकल्पिक घटनाक्रम सर्व इतिहासकारांनी स्वीकारलेला नाही.

### इसवी सन पूर्व 
* **इ.स.पू. ५६३** : सिद्धार्थ गौतमाचा लुंबिनीमध्ये जन्म.
* **इ.स.पू. ५३४** : राजकुमार सिद्धार्थ आपल्या सहकाऱ्यांसोबत राजमहलातून बाहेर निघाले.
* **इ.स.पू. ५२८** : बोधगयामध्ये एका पिंपळाच्या वृक्षाखाली सिद्धार्थ गौतमाला ज्ञानाची (बुद्धत्व/संबोधी) प्राप्ती; ‘बुद्ध’ म्हणून ओळखले जाऊ लागले. वाराणसीजवळील सारनाथ येथे प्रथम उपदेश
* **इ.स.पू. ४८३**: कुशीनगरमध्ये बुद्धांचे परिनिर्वाण
* **इ.स.पू. ४८३**: प्रथम बौद्ध संगीती (राजगृह मध्ये)
* **इ.स.पू. ३८३**: द्वितीय बौद्ध संगीती (वैशाली मध्ये)
* **इ.स.पू. २५०**: तृतीय बौद्ध संगीती (पाटलीपुत्र येथे सम्राट अशोक द्वारा आयोजित)
* **इ.स.पू. २५०**: अशोकांनी चीन, आग्नेय आशिया व इतर स्थानांवर धर्मप्रचारक पाठवले कारण लोकांमध्ये बुद्धांचा संदेश प्रसारित होईल.
* **इ.स.पू. २२०**: अशोकांचे पुत्र महेंद्र यांनी सिंहल बेटामध्ये (श्रीलंका) थेरवाद बौद्ध संप्रदायाची स्थापना केली.
* **इ.स.पू. १५०**: नागसेन या विद्वानांकडून संवादान पराभूत होऊन भारतीय-ग्रीक सम्राट मिलिंद (मिनॅंडर पहिला) यांनी बौद्ध धर्म स्वीकारला.
* **इ.स.पू. १५०**: सिंहली इतिहानुसार, राजा वट्टगामिणीच्या राज्यकाळात त्रिपिटकाची रचना करण्यात झाली (इ.स.पू. २९ -- इ.स.पू. १७ पर्यंत)
 
## संदर्भ 
## बाह्य दुवे 
कालानुक्रम
कालानुक्रम
वर्ग:बौद्ध धर्मावरील अपूर्ण लेख
विश्‍वासराव रामचंद्र पुरंदरे

**विश्वासराव रामचंद्र** ऊर्फ **श्यामराव पुरंदरे** (१९४७ - मे, २०१७)  हे पुण्यातील नूतन मराठी विद्यालयाच्या प्रशालेत चित्रकला शिक्षक होते. ते शिवशाहीर बाबासाहेब पुरंदरे यांचे पुतणे आणि लेखिका चित्रलेखा पुरंदरे यांचे पती होत.

विश्‍वासराव पुरंदरे हे उत्तम चित्रकार होते. नूमवि प्रशालेतील विद्यार्थ्यांना तसेच आर्थिकदृष्ट्या कमजोर, व्यावहारिक शिक्षण नसलेल्या, परंतु चित्रकला किंवा मूर्तिकलेत रुची असलेल्या युवकांना त्यांनी मार्गदर्शन केले तसेच आर्थिक मदतही केली. महाराष्ट्र राज्य शासनाने त्यांना *आदर्श शिक्षक पुरस्कार* दिला होता.

मराठी भाषेतील अनेक प्रसिद्ध पुस्तकांची मुखपृष्ठ चित्रे त्यांनी रेखाटली आहेत. 

यांनी पुण्यातल्या पर्वती गावातील सार्वजनिक गणेशोत्सव मंडळाची स्थापना केली. पेशव्यांनी पुरंदरे घराण्याला दिलेल्या सनदीनुसार ते पर्वतीवरील विष्णू मंदिरातील पूजा करत असत. हे काम त्यांनी सुमारे ५१ वर्षे केले. या मंदिरात त्यांनी अनेक भित्तिचित्रे काढली आहेत.

वर्ग:मराठी चित्रकार
वर्ग:इ.स. १९४७ मधील जन्म
वर्ग:इ.स. २०१७ मधील मृत्यू
सरोज (निःसंदिग्धीकरण)

## सरोजिनी (निःसंदिग्धीकरण)
वर्ग:निःसंदिग्धीकरण पाने
दलित प्रेस

**दलित प्रेस** हे शिवराम कांबळे, महात्मा फुले, डॉक्टर भीमराव आंबेडकर यांनी समाज प्रबोधनासाठी सुरू केलेल्या नियतकालिकांना दलित प्रेस असे संबोधन आहे.

वर्ग:भारतातील नियतकालिके
भीमराव

**भीमराव** हे एक भारतीय पुरुष नाव आहे.

* भीमराव आंबेडकर (१८९१ - १९५६) - भारतीय समाजसुधारक व राजकिय नेते
* भीमराव पांचाळे – मराठी गझलगायक 
* भीमराव विष्णुजी बडदे
* भीमराव यशवंत आंबेडकर – समाजसेवक, सामाजिक कार्यकर्ते व डॉ. आंबेडकरांचे नातू

## हे ही पहा 
* भीमसेन

* बाबासाहेब
वर्ग:भारतीय व्यक्तिनावे

__DISAMBIG__
आंबेडकर सामाजिक सेवा पुरस्कार

**आंबेडकर सामाजिक सेवा पुरस्कार** हा राजस्थान सरकार द्वारा दिला जाणारा पुरस्कार आहे.
राजस्थान सरकार अनुसूचित जाती व अनुसूचित जमातींचा सामाजिक, आर्थिक व शैक्षणिक विकास करून त्यांना राष्ट्राच्या मुख्य प्रवाहात आणण्यासाठी कटिबद्ध आहे. भारतरत्न डॉ. बाबासाहेब आंबेडकर यांनी आपले संपूर्ण आयुष्य राष्ट्रीय विचारधेच्या अंतर्गत मागासलेल्या लोकांना राष्ट्राच्या मुख्य प्रवाहात मुख्य प्रवाहात समर्पित केले. राजस्थान सरकारने डॉ. बाबासाहेब आंबेडकरांच्या विचारांमधील प्रेरणा घेऊन १४ एप्रिल २००५ रोजी त्यांच्या जयंतीच्या दिवशी, राज्यातील सामाजिक सेवा, शिक्षण, महिला सुधारणा आणि न्याय या क्षेत्रात उत्कृष्ठ कार्य करणाऱ्या व्यक्ती व संस्थांना दरवर्षी आंबेडकर पुरस्कार देऊन सन्मानित करण्यासाठी खालील पुरस्कारांची सुरुवात केली होती:-

* आंबेडकर सामाजिक सेवा पुरस्‍कार
* आंबेडकर महिला कल्‍याण पुरस्‍कार 
* आंबेडकर न्‍याय पुरस्‍कार 
* आंबेडकर शिक्षण पुरस्‍कार

## पात्रतेच्या अटी 
खालिलप्रमाणे पात्र ठरणाऱ्या व्यक्ती किंवा संस्थेला हा पुरस्कार दिला जातो: -

* राजस्थाना मूळ रहिवासी असावा / राजस्थानची मूळ नोंदणीकृत संस्था असावी.
* जिल्हा कलेक्टरचे उत्तम चरित्र आणि उत्तम प्रतिष्ठेचे प्रमाणपत्र पत्र प्राप्त असावे.
*संस्था / व्यक्ती कमीतकमी ५ वर्षापासून नोंदणीकृत असावी आणि अनुसूचित जाती / जमातींच्या सामाजिक सेवेमध्ये कार्यरत असावी.
* सामाजिक सेवा क्षेत्रातील भारत सरकार / राज्य सरकारद्वारे चालविण्यात येणाऱ्या योजनांचा फायदा दुर्लक्षित वर्गांपर्यंत पोहोचवण्यात उल्लेखनीय भूमिका / योगदान राहिलेले असावे.
* संस्था / व्यक्ती द्वारा समाजाकडून आर्थिक सहाय्य घेऊन किंवा स्वतः च्या स्रोतापासून वंचित वर्गासाठी कार्य केलेले असावे.

## पुरस्काराचे स्वरूप 
पुरस्कारासाठी निवड झालेल्या व्‍यक्ती किंवा संस्‍थेला १,००,००० (एक लाख) रुपये व प्रशस्ती पत्रक देऊन सम्‍मानित करण्यात येते.
## सन्मानित व्‍यक्ती/ संस्‍था 
मागील वर्षी सन्मानित व्‍यक्ती/ संस्‍था

## हे सुद्धा पहा 
* डॉ. बाबासाहेब आंबेडकर यांच्या नावे दिले जाणारे पुरस्कार
* डॉ. बाबासाहेब आंबेडकर यांच्या नावावर असलेल्या गोष्टींची यादी

## संदर्भ 
वर्ग:राजस्थान सरकारचे पुरस्कार
वर्ग:डॉ. बाबासाहेब आंबेडकर यांच्या नावे असलेल्या गोष्टी
विकास कशाळकर

पंडित डॉ. **विकास कशाळकर** (१६ जुलै, १९५० - ) हे एक हिंदुस्तानी शास्त्रीय संगीत गाणारे मराठी गायक आणि गुरू आहेत.

कशाळकरांचे वडील ॲडव्होकेट नागेश दत्तात्रेय ऊर्फ भाऊसाहेब कशाळकर हे एक संगीतज्ञ आणि संगीतगुरू होते. गायक अरुण कशाळकर व गायक पं. उल्हास कशाळकर हे विकास कशाळकरांचे सख्खे बंधू आहेत.

विकास कशाळकर यांनी ग्वाल्हेर, आग्रा आणि जयपूर या तीनही घराण्यांच्या गायकीचे शिक्षण घेतले आहे. ग्वाल्हेर पद्धतीच्या संगीताचे शिक्षण त्यांनी व्हायोलिन वादक आणि गायक पंडित गजानराव जोशी यांच्याकडून गुरू-शिष्य पद्धतीने घेतले.

## सांगीतिक कारकीर्द
कशाळकर हे पुण्याच्या बालभारतीत कार्यक्रम निर्माते होते. तिथून निवृत्त झाल्यावर त्यांनी संगीत शिकवायला प्रारंभ केला. ते भारतभर आणि परदेशांतही गाण्याचे कार्यक्रम करतात.  आकाशवाणी आणि दूरदर्शनवर त्यांचे कंठ्यसंगीताचे कार्यक्रम नेमाने होतात.

ललित कला केंद्र व पुणे विद्यापीठातील विकास कशाळकर हे ग्वाल्हेर घराण्याची गायकी शिकवतात. एस.एन.डी.टी. विद्यापीठातील आणि अखिल भारतीय गांधर्व महाविद्यालयातील विद्यार्थ्यांसाठी ते पी‍एच.डीचे मार्गदर्शक आहेत.

## शिष्य
* वंदना घांगुर्डे

## पुरस्कार
* गांधर्व महाविद्यालयाची संगीताचार्य ही मानद उपाधी
* ज्ञानेश्वर माउली लिम्हण यांच्या स्मृतिप्रीत्यर्थ दिला जाणारा गुरुमाउली पुरस्कार 
* गानवर्धन संस्था आणि तात्यासाहेब नातू फाउंडेशनतर्फे डॉ. प्रभा अत्रे पुरस्कार

(अपूर्ण)

वर्ग:इ.स. १९५० मधील जन्म
वर्ग:भारतीय शास्त्रीय गायक
वर्ग:मराठी गायक
वर्ग:पुरुष चरित्रलेख
तात्या टोपे

**रामचंद्र** ऊर्फ **रघुनाथ पांडुरंग येवलेकर (भट)** ऊर्फ **तात्या टोपे** ( १८१४ - १८ एप्रिल, १८५९) हे १८५७ च्या उठावामधील सेनानी होते. 

## जीवन 
तात्या टोपे यांचा जन्म  नाशिक जिल्ह्यातील  येवल्यात झाला. पांडुरंग टोपे यांच्या आठ अपत्यांपैकी तात्या हे दुसरे अपत्य. त्यांचे मूळ नाव रघुनाथ. त्यांचे नाव रामचंद्र असेही ठेवण्यात आले होते. रघुनाथचे वडील पेशव्यांकडे दानाध्यक्षाचे काम पाहण्यासाठी ब्रह्मावर्तास येऊन राहिले. ते भट हे आडनाव लावीत. पर्यायाने रघुनाथाचे अर्थात तात्यांचे बालपण नानासाहेब पेशवे आणि राणी लक्ष्मीबाई यांच्याबरोबर गेले. पुढे बरीच वर्षे नानांच्या दरबारात तात्या कारकुनी कामांत गुंतलेले होते. १८५७च्या स्वातंत्र्यसमरात ग्वाल्हेरहून तात्यांनी आणलेल्या सैन्यावर मुख्य सेनापती म्हणून नानासाहेबांनी त्यांचीच निवड केली. त्या वेळी तात्यांच्या कर्तृत्वाचा कस लागला. कानपूरवर चढाई करण्यासाठी तात्या सज्ज झाले.

१८५७ मधील दिल्ली, लखनौ, जगदीशपूर व कानपूर या ठिकाणच्या उठावांचे सूत्रधार तात्या टोपे होते. त्यांचा धाडसी स्वभाव, गनिमी काव्याचे अवगत तंत्र, स्वदेशावरची श्रद्धा आणि स्वामिनिष्ठा यांच्या बळावर त्यांच्या तलवारीला धार आली होती. कानपूर, लखनौ, झाशी असे कूच करताना तात्यांचा पराक्रम पणाला लागला. कमकुवत सैन्य, नियोजनाची कमतरता, पैसा-रसद-तोफा या साधनांची कमतरता असताना त्यांना यशापयशाची चव चाखायला लागत होती, पण तात्यांची ध्येयासक्ती प्रचंड होती.

नानासाहेब पेशवे यांचा अज्ञातवास, ग्वाल्हेरच्या लढाईत राणी लक्ष्मीबाईचा पराभव या पार्श्वभूमीवर एकच मराठी वाघ शत्रूला तोंड देत होता. शत्रूवर जरब बसवत, वेळोवेळी इंग्रजांच्या तावडीतून सुटून पुढचे ध्येय गाठण्याचा त्यांचा यत्न इंग्रजांना मेटाकुटीला आणत होता. तात्यांच्या या पराक्रमाची गाथा जगभर पसरली. काही युरोपियन इतिहासकारांनी तात्यांच्या शौर्याचा गौरव त्या काळी केला होता.

तात्यांची एकाकी झुंज थकली, जिंकण्याची आशा लोपली. इंग्रजांपुढे वाकायचे नाही हा निश्चय मात्र कायम होता. तात्या शत्रूपासून बचाव करताना मानसिंग या मित्राच्या आश्रयाला गेले. तात्यांच्या पराक्रमाला थिटी पाडणारी घटना घडली, तात्यांचा मागमूस काढणारी इंग्रजी फौज मानसिंगापर्यंत पोहोचली. मानसिंगाची फितुरी नडली आणि तात्या इंग्रजांचे कैदी झाले.

७ एप्रिल, १८५९ रोजी आरोपांना उत्तर देताना तात्यांच्या चेहेऱ्यावर भीती नव्हती, अपराधीपणा नव्हता, दुःख तर नव्हतेच, देशाभिमान अन्‌ हौतात्म्याचे समाधान मात्र होते. १८५७ च्या स्वातंत्र्ययुद्धातल्या होमकुंडात तात्यांची शेवटची आहुती पडली. १८ एप्रिल, १८५९ रोजी त्यांना मध्य प्रदेशातील शिवपुरी येथे फाशी देण्यात आले. या ठिकाणीच त्यांचा पुतळा उभारण्यात आलेला आहे. तसे तात्या टोपेंचे पुतळे मध्य प्रदेशात अनेक ठिकाणी आहेत.  भोपाळला तात्या टोपे नगर (टी.टी. नगर) नावाची पेठ आहे, तात्या टोपे स्टेडियम आहे, शेजारी टोपेंचा भव्य पुतळाही आहे.

## References
वर्ग:भारतीय स्वातंत्र्यसैनिक
वर्ग:महाराष्ट्राचा इतिहास
वर्ग:मराठी व्यक्ती
वर्ग:इ.स. १८१४ मधील जन्म
वर्ग:इ.स. १८५९ मधील मृत्यू
 ●#1857च्या लढ्यातील प्रमुख सेनानी
श्री.सौ. गंगामाई विद्यामंदिर

**श्रीमंत सौभाग्यवती गंगामाई विद्यामंदिर** ही इचलकरंजी शहरातील सर्वांत जुन्या प्राथमिक शाळांपैकी एक आहे. इचलकरंजीचे जहागीरदार श्रीमंत नारायणराव बाबासाहेब घोरपडे यांच्या पत्नी सौ. गंगामाई यांच्या स्मरणार्थ शाळेला त्यांचे नाव देण्यात आले.

### स्थापना
### गंगामाई महिलालयाच्या संस्थापिका श्रीमंत सकलसौभाग्यवती गंगामाई नारायणराव घोरपडे
इचलकरंजीचे जहागिरदार श्रीमंत नारायणराव बाबासाहेब घोरपडे यांच्या पत्नी सौ. गंगामाई या अहमदनगरचे सुप्रसिद्ध वकील मोहिनीराज मोरेश्वर परांजपे यांच्या कन्या होत. त्यांचा जन्म ६ जानेवारी १८६५ रोजी नेवासे येथे झाला. विवाह २८ मार्च १८७६ रोजी श्रीमंत नारायणराव बाबासाहेब घोरपडे यांच्याशी झाला. नारायणराव शिक्षणप्रेमी असल्यामुळे त्यांनी गंगामाईना इंग्रजी शिकवण्यासाठी इंग्रज मडमेची व्यवस्था केली होती. त्या इंग्लिश भाषेत संभाषण आणि पत्रलेखन करत असत. स्त्रियांचा दुपारचा वेळ केवळ गप्पा मारण्यात जाऊ नये आणि एकत्र येऊन विचारांची देवाणघेवाण व्हावी, सर्वांची प्रगती व्हावी या हेतूने त्यांनी ३ मार्च १९२७ रोजी श्री.स.सौ.गंगामाई महिलालय या संस्थेची स्थापना केली.संस्थेसाठी एक भव्य वस्तू बांधून घेतली. महिलांना पाकशास्त्र, शिवणकला, भरतकाम, विणकाम या कलांचे प्रशिक्षण देणारे वर्ग सुरू केले. अनेक प्रकारच्या स्पर्धाही घेतल्या जात. स्वतः गंगामाई या कार्यक्रमांना उपस्थित राहत असत. इचलकरंजीमध्ये त्यांनी अनेक सुधारणा केल्या. प्रसूतीगृहाची सोय केली. स्वतःकडील ग्रंथसंपत्ती पुणे विद्यापीठास भेट म्हणून दिली. तेथेच एम.ए. इतिहास या विषयासाठी शिष्यवृत्ती ठेवली. त्यांचा मृत्यू इचलकरंजी येथे २३-१२-१९५७ रोजी झाला.

### गंगामाई महिलालयाची वाटचाल
संस्थेच्या वतीने अनेक वर्षे वाचनालय, शिवणक्लास, भजनवर्ग, पाळणाघर असे उपक्रम चालवले गेले. संस्थेत अनेक वर्षांपासून महिलांसाठी सुरू असलेले 'टेबल टेनिस' आणि 'बॅडमिंटन कोर्ट' हे सुद्धा एक वैशिष्ट्यच म्हणावे लागेल.पुढे या संस्थेने गंगामाई विद्यामंदिरची स्थापना ५ जून १९६२ रोजी केली.

### गंगामाई महिलालय या संस्थेच्या अध्यक्षा
सध्या अर्चना दातार(२०१५ पासून) संस्थेच्या अध्यक्षा म्हणून काम पाहतात.
यापूर्वीच्या अध्यक्षा आणि त्यांचा कार्यकाल असा आहे:
* सुधाताई मराठे (१९८५-१९८८)
* शशिकलाबाई मराठे(१९८८-१९९१)
* निर्मलाताई बानावली (१९९१-१९९४) 
* आशाताई सौन्दत्तीकर(१९९४-१९९७)
* सुवर्णा शहा(१९९७-२०००)
* वंदना केळकर(२०००-२००३)
* सुषमा दातार(२०१३-२०१५)

### वर्ग आणि विद्यार्थी संख्या
ही शाळा मुला-मुलींची एकत्र असून बालवाडीपासून ते इयत्ता चौथी पर्यंतचे वर्ग आहेत. शाळेचे माध्यम मराठी आहे. सध्या शाळेत सुमारे १२५० विद्यार्थी-विद्यार्थिनी शिक्षण घेत आहेत.

### मुख्याध्यापिका
इ.स. २०१४ पासून संध्या धोंडीराम सोनवणे या श्री.सौ.गंगामाई विद्यामंदिराच्या मुख्याध्यापिका आहेत.

यापूर्वीच्या माजी मुख्याध्यापिका आणि त्यांचा कार्यकाल असा आहे: 
#उज्ज्वला सखदेव जोशी (१९६२-६३)(१९६७-६९)
#मंगला हरी दामले (१९६३-६७)(१९७०-७६)(१९७९-९१)
#सुलोचना शिंदे (१९६९-७०)
#मालती भेडसगावकर (१९७६-७९)(१९९१-२०००)
#शांता कुलकर्णी (२०००-२००१)
#विदुला नातू(२००२-२००४)
#सुनंदा डोंगरे(२००५-११)
#सुरेखा हनगंडी(२०११-१२)
#सुवर्णा माने(२०१२-१४)

### व्यवस्थापन
### सोयीसुविधा
### उपक्रम
### उल्लेखनीय माजी विद्यार्थी
## संदर्भ आणि नोंदी 
संदर्भ :
#
#

वर्ग:इचलकरंजी
वर्ग:महाराष्ट्रातील शैक्षणिक संस्था
वर्ग:कोल्हापूर जिल्ह्यातील शाळा 
वर्ग:महाराष्ट्रातील शाळा
खैरी प्रकल्प (जामखेड)

**खैरी मध्यम प्रकल्प** जामखेड तालुक्‍यातील एकमेव मध्यम प्रकल्प आहे. याशिवाय तालुक्यात नऊ लघुप्रकल्प आहेत. खैरी वाकी येथे ५३५ दशलक्ष घनफूट क्षमतेच्या प्रकल्पाचे काम १९८८ मध्ये झाले. त्यामुळे या भागात ऊसउत्पादकांची संख्या वाढली. २०१०-१७ अशी सात वर्षे प्रकल्प पूर्ण क्षमतेने भरला नव्हता. त्यामुळे येथील शेती धोक्‍यात आली होती. उसाच्या पिकांनी बहरलेल्या मळ्यांच्या ठिकाणी कोरडवाहू पिके घेतली जाऊ लागली. शेतकऱ्यांवर रोजगारासाठी स्थलांतर करण्याची वेळ आली.

यंदा सलग दोन वर्षी  पावसाने चांगली साथ दिली आणि सात वर्षांच्या प्रतीक्षेनंतर प्रकल्प पूर्ण क्षमतेने भरला. खैरी प्रकल्पाची पाणीपातळी ५६१.७५ दशलक्ष घनफूट असून, ५६२.३२ दशलक्ष घनफूट सांडवा पडतो. धरणाची क्षमता ५३३ दशलक्ष घनफूट आहे. पैकी ४२२.७० दशलक्ष घनफूट उपयुक्त पाणीसाठा आहे. त्यामुळे परिसरातील सातेफळ, तरडगाव, दौंडवाडी, वंजारवाडी, वाकी, लोणी, सोनेगाव, धनेगाव, बालखडक, आनंदवाडी, खर्डा येथील शेतीचा पाणीप्रश्‍न सुटला आहे. पिण्याच्या पाण्यासाठी जामखेड तालुक्‍याला हा प्रकल्प मोठा आधारवड ठरणार आहे. तलावाला एकमेव डावा कालवा असून, तो २१ किलोमीटरपर्यंत आहे. त्यापैकी ११ किलोमीटरचा भाग मराठवाड्याचा आहे.खर्डा शहराला पाणी पुरवठा करणारा खैरी तलाव तसेच मोहरी व जवळके येथील तलाव ओव्हरफ्लो झाले आजपर्यंतच्या अपेक्षित पावसाच्या तुलनेत १०४. ९९ टक्के पाऊस झाला असून,जामखेड येथे ७६५ मिमी खर्डा ६४३ नान्नज ६२६. १ मी मी नायगाव ६०४ मी मी अरणगाव ६५५. ३ मी मी असा एकूण सरासरी ३२८६ पाऊस झाला आहे तर ,आज अखेर सरासरी ६२६ मी मी  तर तालुका तालुका सरासरी ६२६ एवढी पावसाची नोंद झाली आहे.तलावांची क्षमता दशलक्ष घनफुटांत पुढीलप्रमाणे -खैरी प्रकल्प क्षमता (५३३,५०) ,भूतवडा तलाव (११९) ,नवीन भूतवडा तलाव(४८,२५) ,रत्नापूर तलाव (८३,७०),धोत्री तलाव (५५,६० ),धोंडपारगाव तलाव (८७,९४ ),नायगाव तलाव (८३,७६) ,तेलंगशी तलाव (३५,८८),मोहरी तलाव (६२,५०) पिंपळगाव आवळा तलाव (१००,४९ ),जवळके तलाव,(३६,११) तर जलसंधारण मंत्री प्रा राम शिंदे यांच्या प्रयत्नातून तालुक्यात झालेल्या जलसंधारणाच्या कामामुळे तालुका जलयुक्त झाला आहे सांगवी ,पिपरखेड ,जवळा ,कवडगाव ,गिरवली येथील कोल्हापुरी  पद्ध्तीचे बंधारे पूर्णपणे भरले आहेत

वर्ग:जामखेड तालुका
समांतर संगणन

[इवलेसे|300x300अंश|IBMच्या निळा जनुक/P भव्य समांतर [महासंगणक.]]
**समांतर संगणन **हा संगणनाचा एक प्रकार आहे ज्यात अनेक गणिते किंवा अंमलबजावणी प्रक्रिया एकाच वेळी चालतात. मोठ्या समस्या अनेकदा छोट्या विभागल्या  जातात, आणि त्यांवर एकावेळेस प्रक्रिया केली जाते. समांतर संगणनाचे अनेक रूप आहेत : बिट-पातळी, सूचना-पातळी, डेटा, आणि कार्य समांतरन. समांतरनाचा उपयोग आधी संगणक क्षेत्रात झाला आहे,  मुख्यतः उच्च कार्यक्षमता कम्प्युटिंग मध्ये, पण वारंवारतेच्या अटीमुळे त्याच्यात संशोधकांचा रस दिवसनदिवस कमी झाला आहे. वीज वापर (आणि यामुळे उष्णता पिढी) ही संगणकांमध्ये असलेली समस्या बऱ्याच वर्षांत झाली आहे.  त्यामुळेच समांतर संगणन हे संगणक आर्किटेक्चरचा प्रबळ नमुना, मुख्यतः मल्टि-कोर प्रोसेसर ह्या रूपात आजच्या संगणकांमध्ये दिसतो. 

## संदर्भ 
वर्ग:संगणकशास्त्र
३एम

**३एम** ही अमेरिकेत मुख्यालय असलेली बहुराष्ट्रीय कंपनी आहे. ही कंपनी स्कॉच टेप, टेफ्लॉन आवरणे सह ५५,००० पेक्षा जास्त उत्पादने जगभरात विकते. या कंपनीचे ६५ देशांमध्ये ८८,००० कर्मचारी असून मुख्यालय मिनेसोटा राज्यातील मेपलवूड शहरात आहे.

या कंपनीचे याआधीचे नाव *मिनेसोटा माइनिंग अँड मॅन्युफॅक्चरिंग* होते.

वर्ग:अमेरिकेमधील कंपन्या
वर्ग:मिनेसोटा
वर्ग:बहुराष्ट्रीय कंपन्या
हाउलँड बेट

**हाउलँड आयलंड** हे प्रशांत महासागरातील एक प्रवाळी बेट आहे. हे होनोलुलुच्या नैऋत्येस ३,१०० किमीवर असून १८५६पासून हे अमेरिकेच्या ताब्यात आहे. **हाउलँड आयलंड अभयारण्य** संपूर्ण बेट व्यापते. येथे मनुष्यवस्ती नाही.

वर्ग:अमेरिकेची संयुक्त संस्थाने
जार्व्हिस बेट

**जार्व्हिस आयलंड** हे प्रशांत महासागरातील एक प्रवाळी बेट आहे. हे बेट हवाई आणि कूक द्वीपसमूहाच्या साधारण मध्यावर आहे. १९३५पासून हे अमेरिकेच्या ताब्यात आहे. **जार्व्हिस आयलंड अभयारण्य** संपूर्ण बेट व्यापते. येथे मनुष्यवस्ती नाही. १९३० ते १९९० च्या दशकांदरम्यान येथे रानटी मांजरांची वस्ती होती.

वर्ग:अमेरिकेची संयुक्त संस्थाने
लयाल अब्बौद

इवलेसे
**लयाल मौनीर अब्बौद (Layal Mounir Abboud)** (:layāl ʿab'boud; १५ मे, १९८२:कनिसेह, टायर जिल्हा, लेबेनॉन - ) ही लेबनॉनचा पॉप गायिका, लोकसंगीतकार, ध्वनि-गीतकार, नर्तिका आणि उद्योगपती आहे.

## बाह्य दुवे
* 
* 
* Layal Abboud on YouTube
* 
* SoundCloud
*  Layal Abboud on Myspace
*  Layal Abboud on ReverbNation

वर्ग:इ.स. १९८२ मधील जन्म
वर्ग:पॉप संगीतकार
वर्ग:स्त्री चरित्रलेख
जॉन्स्टन एटॉल

**जॉन्स्टन एटॉल** किंवा **कालामा एटॉल** हे प्रशांत महासागरातील चार प्रवाळी बेटांचा समूह आहे. हा द्वीपसमूह होनोलुलुच्या नैऋत्येस १,३९० किमीवर असून १८५६पासून हा प्रदेश अमेरिकेच्या ताब्यात आहे. १९२६मध्ये स्थापन केलेले **जॉन्स्टन एटॉल अभयारण्य** या द्वीपसमूहातील सगळ्या बेटांभोवती आहे. येथे अमेरिकेचा सैनिकी तळ आहे परंतु इतर मनुष्यवस्ती नाही.

येथे अनेक प्रकारचे मासे, कासवे, सील, पक्षी व इतर प्राणी आढळतात.

वर्ग:अमेरिकेची संयुक्त संस्थाने
बुरेत्सु

**बुरेत्सु** (४८९-५०७) हा जपानचा २५वा सम्राट होता. हा ४९८ ते ५०६ दरम्यान सत्तेवर होता. हा सम्राट निंकेनचा मुलगा होता.

वर्ग:जपानी सम्राट
वर्ग:इ.स. ४८९ मधील जन्म
वर्ग:इ.स. ५०७ मधील मृत्यू
वर्ग:पुरुष चरित्रलेख
गौरी लंकेश

thumb|300px|गौरी लंकेश

**गौरी लंकेश**  (२९ जानेवारी, १९६२ - ५ सप्टेंबर, २०१७:बंगळूर, कर्नाटक, भारत) ह्या बंगळूरच्या पत्रकार व कार्यकर्त्या होत्या. त्यांनी लंकेश पत्रिकें ह्या साप्ताहिकामध्ये संपादक म्हणून काम केले, जे त्यांचे वडील पी. लंकेश यांनी सुरू केले होते. त्यानंतर त्या गौरी लंकेश पत्रिके ह्या नावाने स्वतःचे साप्ताहिक चालवले.  

५ सप्टेंबर २०१७ रोजी अज्ञात मारेकऱ्यांनी राजराजेश्वर नगरातील त्यांच्या घराबाहेर गोळ्या घालून त्यांची हत्या केली. मृत्यूपूर्व काळात त्यांनी हिंदू जहालमतवादी लोकांवर टीका केली होती. त्या आधीही गौरी लंकेश यांनी हिंदुत्ववादी आणि जातीयवादी विचारांच्या संघटनाच्या विरुद्ध अनेक प्रकारे लिखाण करून आवाज उठवला होता. त्यामुळे रामचंद्र गुहांसारख्या अनेक राजकीय विश्लेषकांनी गौरी लंकेश यांच्या हत्येला राष्ट्रीय स्वयंसेवक संघ कारणीभूत असल्याचे प्रतिपादन केले. गौरी लंकेश यांच्या मारेकऱ्यांची ओळख पटली असल्याचे कर्नाटक पोलिसांनी सांगितले, परंतु पुराव्याअभावी काहीही कारवाई करता येणार नसल्याचा उल्लेख त्यांनी केला.

गौरी लंकेश यांच्याकडे राज्यकारणातील उजव्या विचारसरणीचा विरोध करणाऱ्या लोकांसाठी एक महत्त्वाची व्यक्ती म्हणून पाहिले जाते. उदाहरणार्थ, त्यांच्या तिसऱ्या पुण्यतिथीला अनेक पत्रकार आणि कार्यकर्त्यांनी त्यांच्या स्मरणार्थ देशभरातील संशयास्पद अटकांच्या पार्श्वभूमीवर #IfWeDoNotRise मोहिमेत भाग घेतला.
इवलेसे|गौरी लंकेश या अनेकांसाठी प्रेरणा आहेत
2021 मध्ये, बर्नाबी या कॅनडातील एका शहराने ५ सप्टेंबर या त्यांच्या पुण्यतिथीनिमित्त "*गौरी लंकेश दिन*" म्हणून त्यांच्या स्मरणार्थ साजरा करण्याचा निर्णय घेतला.

## जीवन 
गौरी लंकेश यांचा जन्म 29 जानेवारी 1962 रोजी कन्नड लिंगायत कुटुंबात झाला. त्यांचे वडील कवी-पत्रकार पी. लंकेश आहेत, ज्यांनी कन्नड भाषेतील साप्ताहिक लंकेश पत्रिकेची स्थापना केली. त्यांना कविता आणि इंद्रजित ही दोन भावंडे होती.

गौरी यांनी बंगळुरू येथील टाइम्स ऑफ इंडियामध्ये पत्रकार म्हणून आपल्या करिअरची सुरुवात केली. नंतर पती चिदानंद राजघट्टासोबत दिल्लीला राहायला त्या गेल्या. काही काळानंतर, त्या बंगलोरला परतल्यानंतर त्यांनी नऊ वर्षे संडे मासिकाच्या बातमीदार म्हणून काम केले. 2000 मध्ये त्यांच्या वडिलांच्या मृत्यूच्या वेळी, त्या दिल्लीतील Eenaduच्या तेलुगू दूरचित्रवाणी वाहिनीसाठी काम करत होत्या. तोपर्यंत त्यांनी आपल्या आयुष्यातील 16 वर्षे पत्रकार म्हणून घालवली होती.

## राजकीय मते आणि विचारसरणी 
गौरी या उजव्या विचारसरणीमधील हिंदुत्वाच्या राजकारणाच्या कट्टर समीक्षक होत्या. 2003 मध्ये, त्यांनी बाबा बुदन गिरी येथे स्थित गुरू दत्तात्रेय बाबा बुदन दर्गाहचे हिंदूकरण करण्याच्या संघ परिवाराच्या कथित प्रयत्नांना विरोध केला. 2012 मध्ये, मंगळुरूमधील जातीय गटांवर बंदी घालण्याच्या मागणीसाठी आंदोलनात भाग घेत असताना, त्यांनी सांगितले की हिंदू धर्म हा धर्म नसून "समाजातील पदानुक्रमाची व्यवस्था" आहे ज्यामध्ये "स्त्रियांना द्वितीय श्रेणीतील प्राणी मानले जाते".

त्यांनी लिंगायत समुदायासाठी अल्पसंख्याक धर्माच्या टॅगचे समर्थन केले आणि कोमू सौहर्दा वेदिकेचे नेतृत्व केले, जे अत्याचारित समुदायांसाठी जातीय सलोखा मंच आहे. तत्त्वज्ञानी बसवण्णा यांचे अनुयायी हिंदू नाहीत, असे तिचे मत होते.

वृत्तपत्र स्वातंत्र्याचा पुरस्कार करणाऱ्या गौरी यांना ओळखले जाते.

## संदर्भ 
वर्ग:इ.स. १९६२ मधील जन्म
वर्ग:इ.स. २०१७ मधील मृत्यू
वर्ग:भारतीय पत्रकार
वर्ग:हत्या झालेल्या भारतीय व्यक्ती
वर्ग:भारतातील महिला पत्रकार
तिसगाव धरण

**तिसगाव धरण** हे महाराष्ट्रातील पारासरी नदीवर बांधलेले धरण आहे.

वर्ग:महाराष्ट्रातील धरणे
दक्षिण आफ्रिका क्रिकेट संघाचा इंग्लंड दौरा, २०१७

क्रिकेट संघाने ३-एकदिवसीय, ३-टी२० आणि ४-कसोटी सामन्यांसाठी मे आणि ऑगस्ट २०१७ मध्ये इंग्लंड आणि वेल्सचा दौरा केला. २०१७ आय.सी.सी. चॅम्पियन्स ट्रॉफीची पूर्व तयारी म्हणून एकदिवसीय सामने जून महिन्यात इंग्लंड आणि वेल्स येथे खेळवण्यात आले. मॅन्चेस्टर येथे झालेल्या बॉम्ब स्फोटामुळे दक्षिण आफ्रिका एकदिवसीय मालिकेला जादा सुरक्षा देण्यात आली होती. इंग्लंडने एकदिवसीय मालिका २-१ अशी आणि टी२० मालिका २-१ ने जिंकली.

एकदिवसीय मालिकेआधी, दक्षिण आफ्रिकेच्या संघांचे नॉरदॅम्पटनशायर आणि ससेक्स ह्या संघांविरुद्ध एकदिवसीय सराव सामने खेळविले गेले. त्यांचा लीस्टरशायर संघाविरुद्धचा ट्वेंटी२० सामना चॅम्पियन्स ट्रॉफीच्या तारखांशी मेळ न बसल्यामुळे रद्द करण्यात आला. कसोटी मालिकेआधी दक्षिण आफ्रिकेचा संघ, वूस्टरशायर येथे इंग्लंड लायन्स विरुद्ध तीन-दिवसीय सामन्यामध्ये सहभागी झाला. 

कसोटी मालिकेसाठी, ज्यो रूटने पहिल्यांदाच इंग्लंड क्रिकेट संघाचे नेतृत्व केले. दक्षिण आफ्रिकेचा कर्णधार, फाफ डू प्लेसीला पहिले मुल झाल्याने तो पहिल्या कसोटी मध्ये खेळू शकला नाही. त्याच्या ऐवजी पहिल्यांदाच संघाचे नेतृत्व डीन एल्गारने केले. इंग्लंडने कसोटी मालिका ३–१ अशी जिंकली, १९९८ नंतर मायदेशातील इंग्लंडचा हा दक्षिण आफ्रिकेविरुद्धचा पहिलाच मालिकाविजय. मोईन अली ने २५२ धावा केल्या आणि २५ गडी बाद केले, त्यामुळे चार-सामन्यांच्या मालिकेमध्ये २५० धावा करून २५ बळी घेणारा तो पहिलाच खेळाडू ठरला. 
*मार्क वूडला १ल्या, जॉन बेरस्टो पहिल्या दोन आणि क्रेग ओव्हरटन शेवटच्या दोन टी२० सामन्यांसाठी निवडले गेले. जेपी ड्युमिनीला तिसऱ्या कसोटीआधी दक्षिण आफ्रिका संघातून वगळण्यात आले. 
*मार्क वूडच्या जागी शेवटच्या कसोटीमध्ये इंग्लंडच्या संघात स्टीव्हन फिनची निवड करण्यात आली.
## दौरा सामने
### एकदिवसीयः ससेक्स वि दक्षिण आफ्रिकी 
### एकदिवसीयः नॉरदॅम्प्टनशायर vs दक्षिण आफ्रिकी
### तीन दिवसीयः इंग्लंड लायन्स वि. दक्षिण आफ्रिका
## एकदिवसीय मालिका
### १ला एकदिवसीय सामना
### २रा एकदिवसीय सामना
### ३रा एकदिवसीय सामना
## आंतरराष्ट्रीय टी२० मालिका
### १ला टी२० सामना
### २रा टी२० सामना
### ३रा टी२० सामना
## कसोटी मालिका
### १ली कसोटी
### २री कसोटी
### ३री कसोटी
### ४थी कसोटी
## संदर्भ आणि नोंदी
## बाह्यदुवे
*मालिका मुख्यपान - इएसपीएन क्रिकइन्फो

वर्ग:इ.स. २०१७ मधील खेळ
वर्ग:इ.स. २०१७ मधील क्रिकेट
वर्ग:दक्षिण आफ्रिका क्रिकेट संघाचे इंग्लंड दौरे
इंग्लंड
दक्षिण आफ्रिका
वर्ग:लाल दुवे असणारे लेख
वर्ग:लाल वर्ग असणारे लेख
वर्ग:संदर्भ त्रुटी असणारी पाने
तिसगाव (पाथर्डी)

तिसगाव हे पाथर्डी तालुका अहमदनगर जिल्हा महाराष्ट्र राज्यातील एक गाव आहे. तिसगाव हे गाव नाशिक डिव्हिजन मध्ये येते. अहमदनगर पासून ४० कि.मी आहे. पाथर्डी पासून १२ कि.मी आहे. गावातुन शहरांना जाण्या येण्यासाठी एस टी बसची तसेच खाजगी वाहनांची सोय उपलब्ध आहे.

हुसेन निजामशहा यांच्या काळात सलाबतखान बाबा यांनी तीस पेठा व भव्य तटबंदी करून तीस वेशींसह या गावाची निर्मिती १५५३ ते १५६५ दरम्यान केली. अहमदनगरच्या संरक्षणासाठी एक लष्करी ठाणे व व्यापारी केंद्र म्हणून हे गाव वसवले. "हुसेनाबाद" हे नाव हुसेन निजामशहा यांच्या नावावरून सलाबतखान बाबा यांनी त्यावेळी दिले होते. तीस वेशींमुळे पुढे त्यास तिसगाव म्हणले जाऊ लागले.

वर्ग:पाथर्डी तालुक्यातील गावे
सिनसिनाटी बेंगाल्स

right|thumb|250 px|सिनसिनाटी बेंगाल्सचा लोगो
**सिनसिनाटी बेंगाल्स** हा अमेरिकेच्या सिनसिनाटी शहरातील व्यावसायिक फुटबॉल संघ आहे. हा संघ नॅशनल फुटबॉल लीगच्या अमेरिकन फुटबॉल कॉन्फरन्स ह्या गटातील उत्तर विभागातून खेळतो. इ.स. १९६७ साली स्थापन झालेल्या ह्या संघाने आजवर एकदाही सुपर बोल जिंकलेला नाही.

## बाह्य दुवे 
वर्ग:नॅशनल फुटबॉल लीग संघ
बेंगाल्स
रॉड लॅव्हर

**रॉडनी जॉर्ज** *रॉड* **लॅव्हर** (९ ऑगस्ट, १९३८:रॉकहॅम्पटन, क्वीन्सलँड, ऑस्ट्रेलिया) हा ऑस्ट्रेलियाचा माजी व्यावसायिक टेनिस खेळाडू आहे. लॅव्हरला १९६४ ते १९७० दरम्यान जगातील सर्वश्रेष्ठ खेळाडूचे मानांकन होते.

वर्ग:ऑस्ट्रेलियाचे टेनिस खेळाडू
वर्ग:इ.स. १९३८ मधील जन्म
वर्ग:पुरुष चरित्रलेख
कॅन्सस सिटी चीफ्स

right|thumb|250 px|कॅन्सस सिटी चीफ्सचे मानचिह्न
**कॅन्सस सिटी चीफ्स** हा अमेरिकेच्या कॅन्सस सिटी शहरातील व्यावसायिक फुटबॉल संघ आहे. हा संघ नॅशनल फुटबॉल लीगच्या अमेरिकन फुटबॉल कॉन्फरन्स ह्या गटातील पश्चिम विभागातून खेळतो. इ.स. १९५९ साली स्थापन झालेल्या ह्या संघाने आजवर एकदा (१९६९) सुपर बोल जिंकलेला आहे.

## बाह्य दुवे 
वर्ग:नॅशनल फुटबॉल लीग संघ
चीफ्स
एरोमार

**त्रांसपोर्तेस एरोमार**, ए.ए. दि सी.व्ही. ही **एरोमार** नावाने व्यवसाय करणारी मेक्सिकोतील विमानवाहतूक कंपनी आहे. याचा मुख्य तळ मेक्सिको सिटी आंतरराष्ट्रीय विमानतळ येथे असून मुख्यालय तेथीलच हॅंगर ७मध्ये आहे.
 ही कंपनी मेक्सिकोमध्ये देशांतर्गत आणि अमेरिकेतील निवडक शहरांदरम्यान विमानसेवा पुरवते.

## इतिहास
त्रांसपोर्तेस एरोमारची स्थापना २९ जानेवारी १९८७ रोजी झाली आणि ५ नोव्हेंबर १९८७ रोजी ती कार्यान्वित झाली. त्रांसपोर्तेस एरोमार ग्रुपो एरोमार या खाजगी कंपनीच्या ९९.९९% मालकीची आहे. जुलै २०१० मध्ये या कंपनीत ८६४ कर्मचारी होते. १ एप्रिल २०१० रोजी एरोमारने कॉन्टिनेन्टल एरलाइन्सशी व्यावसायिक करार केला. त्यानंतर एरोमारने दोन बॉम्बार्डिये सीआरजे २०० प्रादेशिक जेट विमाने भाडेतत्त्वावर देण्याचे जाहीर केले.

३० ऑगस्ट २०१० रोजी, एरोमार आणि कॉन्टिनेन्टल एरलाइन्सने आपले फ्रिक्वंट फ्लायर प्रोग्रॅममध्ये संयोजन जाहीर केले. याव्यतिरिक्त, कॉन्टिनेन्टल आंतरराष्ट्रीय प्रथम आणि बिझनेस क्लास प्रवासी, प्रेसिडेंट क्लबचे सदस्य आणि स्टार अलायन्स गोल्ड गिऱ्हाइकांना मेक्सिको सिटीतील एरोमारच्या सलोन डायमॅंट लाउंजमध्ये प्रवेश करण्यास मुभा दिली.

## मायलेजप्लस
एरोमार युनायटेड कॉन्टिनेंटल होल्डिंग्सच्या मालकीची कंपनी नसून तसेच संयुक्त कंपनीचा भाग नसताना किंवा स्टार अलायन्सचा सदस्य नसली तरीही युनायटेड एरलाइन्स मायलेजप्लस कार्यक्रमात भाग घेते.

## क्लब
सलोन हिमांटे हे एरोमेरचे खाजगी विमानतळ आहेत.

## कोडशेर करार
एरोमारने १ फेब्रुवारी २०११ पासून मेक्सिको सिटी आंतरराष्ट्रीय विमातनळावर एरोमार आणि कॉन्टिनेन्टल एरलाइन्सच्या सर्व मार्गांवर कोडशेरिंगची लागू केली. एरोमेरने नंतर दुरांगो, मातामोरोस, इहतापा व पिएद्रास नेग्रास यासारख्या अतिरिक्त स्थानिक सेवा सुरू केल्या. त्यावेळी त्यांनी आपल्या आंतरराष्ट्रीय सेवांचे पुनर्मूल्यांकन करण्याची घोषणा केली. एरोमरने पूर्वी ऑस्टिन आणि सॅन ॲंटोनियो, टेक्सास येथे सेवा पुरवली होती. २०१७ च्या सुमारास एरोमार फक्त मॅकॲलन या शहरास आंतरराष्ट्रीय सेवा पुरवते. कॉन्टिनेंटल एरलाइन्सच्या युनायटेड एरलाइन्समध्ये विलीनकरणा बरोबर एरोमारचा करार युनायटेडकडे हस्तांतरित करण्यात आला.

## फ्लीट
ऑगस्ट २०१७ मध्ये एरोमारडे खालील विमाने होती:

**एयरोमार फ्लीट**

२०१५ च्या सुरुवातीस, एरोमारने आपली बोम्बार्डिये सीआरजे २०० जेट विमाने विकून टाकली व १५ एएटीआर ४२ टर्बोप्रॉप तसेच  दोन नवीन एटीआर ७२-६०० विमाने वापरण्यास सुरुवात केली. नोव्हेंबर २०१६ मध्ये, एरोमारने आठ नवीन एटीआर ४२ आणि एटीआर ७२ विमाने विकत घेण्याचे ठरविले आणि आणखी सहा एटीआर ७२ चेऑप्शन घेतले.

## संदर्भ
वर्ग:मेक्सिकोमधील विमानवाहतूक कंपन्या
वर्ग:लाल दुवे असणारे लेख
लॅरी सँगर

**लॉरेन्स मार्क** *लॅरी* **सँगर** (१६ जुलै, १९६८:बेलेव्ह्यू, वॉशिंग्टन राज्य, अमेरिका - ) हे विकिपीडियाच्या संस्थापकांपैकी एक आहेत.

## हे सुद्धा पहा
* जिमी वेल्स

वर्ग:विकिपीडिया
वर्ग:इ.स. १९६८ मधील जन्म
व्यंकटराव हायस्कूल

**व्यंकटराव हायस्कूल** ही इचलकरंजी शहरातील सर्वांत जुन्या शाळांपैकी एक आहे. या हायस्कूलची स्थापना इचलकरंजी एज्युकेशन सोसायटी  या संस्थेने १९४३ साली केली. पुढीलवर्षी व्यंकटराव प्रशालेला ७५ वर्षे पूर्ण होत आहेत. अतिशय  सुंदर अशी ही शाळा असून इचलकरंजी परिसरातील एक नामवंत शाळा आहे.

## वर्ग आणि विद्यार्थी संख्या
ही मुला-मुलींची एकत्र माध्यमिक शाळा असून इयत्ता पाचवीपासून ते इयत्ता दहावीपर्यंतचे वर्ग आहेत.शाळेचे माध्यम मराठी आहे. शाळेत सुमारे १४१७ विद्यार्थी शिक्षण घेत आहेत. (२०१७-१८ साली) शाळेमध्ये ३४ शिक्षक-शिक्षिका ज्ञानदानाचे काम करतात. शाळेत ५५ संगणक असलेली  सुसज्ज प्रयोगशाळा आहे . 

### मुख्याध्यापक
शाळेच्या सध्याच्या मुख्याध्यापिका सौ. मंगल बापूराव माने आहेत.(२०१७-१८ साली)

## सोयीसुविधा
शाळेमध्ये असलेल्या सुसज्ज ग्रंथालयात सुमारे १६०८६ पुस्तके आहेत. सध्या शाळेत ग्रंथपाल म्हणून सौ. अमृता कुलकर्णी कार्यरत आहेत.

## उपक्रम
## प्रशालेत विवध उपक्रम राबविले जातात ज्यामध्ये विविध स्पर्धा परीक्षा, खेळासाठी सोई सुविधा यांचा समावेश आहे. सुसज्ज टेबल टेनिस हाल  शाळेतील विद्यार्थ्यांचे विविध उपक्रमात यश
**तृप्ती संजय माने** या विद्यार्थिनीने वेटलिफ्टिंग या क्रीडा प्रकारात उल्लेखनीय यश मिळवले आहे.
तिने मिळवलेली बक्षिसे खालीलप्रमाणे:
* थायलंडमधील बँकॉक येथे झालेल्या जागतिक युवा वेटलिफ्टिंग अजिंक्यपद स्पर्धेत भारतातर्फे सहभाग 
* ओरिसामधील भुवनेश्वर येथे झालेल्या राष्ट्रीय सब ज्युनिअर स्पर्धेत २ सुवर्ण आणि १ रौप्य पदक 
* राष्ट्रीय ज्युनिअर स्पर्धेत २ सुवर्ण आणि एक कांस्य पदक
* आंध्र प्रदेशातील हनामकोंडा येथे झालेल्या राष्ट्रीय शालेय स्पर्धेत सुवर्ण पदक 
* रावेर येथे झालेल्या राज्यस्तरीय सब ज्युनिअर स्पर्धेत सुवर्ण पदक आणि बेस्ट वेट-लिफ्टरचा बहुमान 

**प्रफुल्ला डहाणूकर फाऊंडेशन आणि इनरव्हील क्लब** यांच्यातर्फे अखिल भारतीय स्तरावर घेण्यात आलेल्या चित्रकला स्पर्धेत प्रथमेश महेश काजवे या विद्यार्थ्याने 
प्रथम क्रमांक प्राप्त केला.

## उल्लेखनीय माजी विद्यार्थी
*भारतीय प्रशासन सेवेतील अधिकारी आणि सध्या (२०१७) सचिव, महसूल व वनविभाग (वने), महाराष्ट्र राज्य या पदावर असलेले श्री.विकास खारगे या शाळेचे माजी विद्यार्थी आहेत.
*गणितातील नोबेल समजले जाणारे रॉल्फ नवालिना पारितोषिक मिळवणारे संगणक शास्त्रज्ञ सुभाष खोत या शाळेचे माजी विद्यार्थी आहेत.
*महाराष्ट्र लोकसेवा आयोगातर्फे झालेल्या परीक्षेतून मंत्रालय कक्ष अधिकारी म्हणून निवडल्या गेलेल्या श्वेता माईणकर या शाळेची माजी विद्यार्थिनी आहेत.

## माजी मुख्याध्यापक
*श्री. वामन गोपाळ गोगटे 
*सौ. सुमन भोई
*श्री पाटील तुकाराम मालोजी
*श्री उपाध्ये
*श्री परीट
*श्री. 

## संदर्भ
वर्ग:इचलकरंजी
वर्ग:महाराष्ट्रातील शैक्षणिक संस्था
वर्ग:कोल्हापूर जिल्ह्यातील शाळा 
वर्ग:महाराष्ट्रातील शाळा
डॉ. बाबासाहेब आंबेडकर उत्कृष्ट ग्रंथालय पुरस्कार

**डॉ. बाबासाहेब आंबेडकर उत्कृष्ट ग्रंथालय पुरस्कार** हा महाराष्ट्र शासनाद्वारे राज्यातील ग्रंथालयांसाठी दिला जाणारा एक ग्रंथालयीन पुरस्कार आहे. महाराष्ट्रातील शासनमान्यताप्राप्त सार्वजनिक ग्रंथालयाच्या सेवा कार्यामध्ये गुणात्मक वृद्धी व्हावी व त्याद्वारे ग्रंथालय चळवळीला चालना मिळावी यासाठी १९८४-८५ पासून राज्यातील अ, ब, क आणि ड वर्गामधील प्रत्येकी एका ग्रंथालयास याप्रमाणे एकूण चार ग्रंथालयांना पुरस्कार देण्याची नाविन्यपूर्ण योजना शासनातर्फे सुरू करण्यात आली. डॉ. बाबासाहेब आंबेडकर या महनीय व्यक्तिमत्त्वाचे ग्रंथांवरील प्रेम लक्षात घेऊन या पुरस्काराला त्याचे नाव ठेवण्यात आले.

१९८६-८७ पासून या योजनेचा विस्तार करून शहरी व ग्रामीण अशा दोन विभागांतून एकूण आठ ग्रंथालयांना पुरस्कार देण्यात येत आहेत. महाराष्ट्र राज्यातील अ, ब, क, ड वर्गातील शहरी व ग्रामीण विभागातील शासनमान्यताप्राप्त सार्वजनिक ग्रंथालयांना या पुरस्कारासाठी अर्ज करता येतो. महानगरपालिका व नगर परिषद हद्दीतील ग्रंथालयांचा शहरी विभागात व ग्रामपंचायत स्तरावरील ग्रंथालयांचा ग्रामीण विभागात समावेश केला जातो. शासनमान्यताप्राप्त सार्वजनिक ग्रंथालयांना विहित नमुन्यामध्ये संबंधित विभागाच्या साहाय्यक ग्रंथालय संचालक यांच्यामार्फत विहित मुदतीच्या आत अर्ज सादर करावा येतो. या पुरस्कार निवड समितीत अध्यक्ष म्हणून प्रधान सचिव, उच्च व तंत्र शिक्षण विभाग असतात. तसेच सदस्य म्हणून अध्यक्ष,राज्य ग्रंथालय संघ आणि ग्रंथालय संचालक, पदसिद्ध सदस्य यांचा समावेश आहे. ग्रंथालयाची निवड करण्यासाठी शासनाने निकष ठरवून दिलेले आहेत. या निषषानुसार गुणांकन करून समितीने अर्ज विचारासाठी ठेवण्यात येतात. समिती गुणानुक्रमे ग्रंथालयाची निवड करते.

## पुरस्काराचे स्वरूप 
डॉ. बाबासाहेब आंबेडकर यांच्या जन्मदिनी (आंबेडकर जयंती) दि. १४ एप्रिल रोजी पुरस्कार घोषित करून समारंभपूर्वक रोख रक्कम, सन्मानपत्र व स्मृतिचिन्हे प्रदान करण्यात येतात. ग्रंथालयास देण्यात आलेल्या पुरस्काराच्या रकमेपैकी ५० टक्के रक्कम ग्रंथसंग्रह विकासासाठी खर्च करणे आवश्यक असते.

## हे सुद्धा पहा 
* पुरस्कार
* डॉ. बाबासाहेब आंबेडकर यांच्या नावे दिले जाणारे पुरस्कार
* डॉ. बाबासाहेब आंबेडकर यांच्या नावावर असलेल्या गोष्टींची यादी

## संदर्भ 
## बाह्य दुवे 
* २०१४-१५ आणि २०१५-१६ चे 

वर्ग:पुरस्कार
वर्ग:महाराष्ट्रातील पुरस्कार व पारितोषिके
वर्ग:डॉ. बाबासाहेब आंबेडकर यांच्या नावे असलेल्या गोष्टी
वर्ग:इ.स. १९८४ मधील निर्मिती
लोकनेते दादा जाधवराव विद्यालय माध्यमिक शाळा

अभिनव मित्र मंडळ  संचालित शिंदेवाडी ,लोकेनेते दादा जाधवराव माध्यमिक विद्यालयात आय.बी.टी सन २००७ पासून सुरू झाली. आय.बी.टी सुरू होण्यामागे मुख्याध्यापक श्री. पानसरे रविन्द्र याचा खूप मोलाचा वाट आहे. संस्थेच्या  मार्गदर्शनाखाली त्यांनी यशस्वी पाऊल उचलले. आय.बी.टी उपक्रम सुरू करताना विध्यार्थ्यानी लेझीम पथक ,गणपती उत्सव, नवरात्र, गावच्या यात्रा अधिक कार्यक्रमातून निधी जमवून आय.बी.टी साहित्य पहिल्या दोन वर्षात उभे केले.
आय.बी.टी. भंडारी ए.सो.हायस्कूल (मालवण)

**आय.बी.टी.**
भंडारी ए.सो.हायस्कूल, मालवणमध्ये आय.बी.टी. २००९ सालापासून सूरु झाले आहे. आमच्या शाळेच्या मुख्याध्यापिका सौ.सुमिता संतोष मुणगेकर, समन्वयक श्री. तिवले सर आहेत. आमच्या शाळेमध्ये आय.बी.टी.साठी एकूण ४ स्वतंत्र वर्ग आहेत. त्याच बरोबर गांडूळ खतासाठी वेगळी शेड बांधण्यात आली आहे .

वर्ग:महाराष्ट्रातील महाविद्यालये
क्लीव्हलँड ब्राउन्स

उजवे|इवलेसे|250 px|
**क्लीव्हलंड ब्राउन्स** हा अमेरिकेच्या क्लीव्हलंड शहरातील व्यावसायिक फुटबॉल संघ आहे. हा संघ नॅशनल फुटबॉल लीगच्या अमेरिकन फुटबॉल कॉन्फरन्स ह्या गटातील उत्तर विभागातून खेळतो. इ.स. १९४६ साली स्थापन झालेल्या ह्या संघाने आजवर चारवेळा सुपर बोल जिंकला आहे.

## बाह्य दुवे 
वर्ग:नॅशनल फुटबॉल लीग संघ
ब्राउन्स
ऑलिंपिक खेळात बहरैन

{{माहितीचौकट ऑलिंपिक खेळात देश
|NOC=BAH
|NOCname=बहरैन राष्ट्रीय ऑलिंपिक समिती
|website=
|website_languages=
|games=९ उन्हाळी
|competitors={}
|sports={}
|flagbearer={}
|officials={}
|gold={}
|silver={}
|bronze={}
|total={}
|rank={}
|देश = बहरैन
|ध्वज = Flag of Bahrain.svg
}}
**बहरैन**ने सर्वप्रथम १९८४ च्या उन्हाळी स्पर्धेत भाग घेतला. त्यानंतर हा देश सगळ्या उन्हाळी स्पर्धांमध्ये सहभागी होत आहेत. बहरैनने हिवाळी स्पर्धांमध्ये कधीही भाग घेतलेला नाही.

## संदर्भ
वर्ग:बहरैनमधील खेळ
ब्लू व्हेल चॅलेंज

The **ब्लू व्हेल खेळ** (), किव्वा "ब्लू व्हेल आव्हान", एक इंटरनेट "खेळ" जो अनेक देशांमध्ये अस्तित्वात आहे. खेळामध्ये एक मालिका समावेश आहे, ज्यानुसार सलग ५० दिवस रोज एक कार्य खेळाडूंना पूर्ण करण्यास प्रशासकाकडून दिले जाते.   शेवटच्या कार्यात खेळाडूंना आत्महत्या करायला सांगितल्या जाते. "ब्लू व्हेल" ह्या वाक्यांशाचा स्रोत किनारी लागलेले व्हेल मासे; जे कि पाण्याच्या कमतरतेने मरण पावतात, ह्या वरून येतो.

## References 
वर्ग:सायबर गुन्हे
ऑलिंपिक खेळात बांगलादेश

{{माहितीचौकट ऑलिंपिक खेळात देश
|NOC=BAN
|NOCname=बांगलादेश राष्ट्रीय ऑलिंपिक समिती
|website=www.nocban.org
|website_languages=
|games=९ उन्हाळी
|competitors={}
|sports={}
|flagbearer={}
|officials={}
|gold={}
|silver={}
|bronze={}
|total={}
|rank={}
|देश = बांगलादेश
|ध्वज = Flag of Bangladesh.svg
}}
**बांगलादेश**ने सर्वप्रथम १९८४ च्या उन्हाळी स्पर्धेत भाग घेतला. त्यानंतर हा देश सगळ्या उन्हाळी स्पर्धांमध्ये सहभागी झालेला आहे. बांगलादेशने हिवाळी स्पर्धांमध्ये कधीही भाग घेतलेला नाही.

आत्तापर्यंत बांगलादेशला ऑलिंपिक स्पर्धांमध्ये एकही पदक मिळवलेले नाही.

## संदर्भ
वर्ग:बांगलादेशमधील खेळ
ऑलिंपिक खेळात कंबोडिया

{{माहितीचौकट ऑलिंपिक खेळात देश
|NOC=CAM
|NOCname=कंबोडिया राष्ट्रीय ऑलिंपिक समिती
|website=www.noccombodia.org
|website_languages=
|games=९ उन्हाळी
|competitors={}
|sports={}
|flagbearer={}
|officials={}
|gold={}
|silver={}
|bronze={}
|total={}
|rank={}
|देश = कंबोडिया
|ध्वज = Flag of Cambodia.svg
}}
**कंबोडिया**ने सर्वप्रथम १९५६ च्या उन्हाळी स्पर्धेत भाग घेतला. त्यानंतर या देशाने १९६४, १९७२ आणि १९९६पासूनच्या सगळ्या उन्हाळी स्पर्धांमध्ये सहभाग घेतला आहे. कंबोडियाने हिवाळी स्पर्धांमध्ये कधीही भाग घेतलेला नाही.

आत्तापर्यंत कंबोडियाला ऑलिंपिक स्पर्धांमध्ये एकही पदक मिळवलेले नाही.

## संदर्भ
वर्ग:कंबोडियामधील खेळ
श्रीलंकेमधील बौद्ध धर्म

थेरवाद बौद्ध धर्म हा श्रीलंकेतील ७०.२% लोकसंख्येचा धर्म आहे.  हे बौद्ध शिष्याचे एक केंद्र राहिले आहे आणि इ.स.पू. तिसऱ्या शतकात बौद्ध धर्माच्या स्थापनेनंतर बुद्धघोषसारख्या प्रख्यात विद्वान आणि भव्य पाली त्रिपीटकाच्या संरक्षणानंतर त्यापासून शिकत आले आहेत. आपल्या बऱ्याचशा इतिहास दरम्यान, बेटाच्या बौद्ध संसाधनांची देखभाल व पुनरुज्जीवन करण्यासाठी सिंहली राजांनी महत्त्वाची भूमिका बजावली आहे. १९ व्या शतकादरम्यान, द्वीपावर एक आधुनिक बौद्ध पुनरुज्जीवन घडले ज्यात बौद्ध शिक्षण आणि शिकणे वाढीस लागले. सुमारे ६,००० बौद्ध मठ असलेल्या श्रीलंकेत सुमारे १५,००० बौद्ध भिक्खू आहेत.

## लोकसंख्या
श्रीलंकेतील बौद्ध धर्म प्रामुख्याने सिंहलीं लोक अनुसरतात, परंतु २०१२ च्या श्रीलंकेच्या जनगणनेने श्रीलंकेतील तमिळ लोकसंख्येत ११ भिक्खूंसह २२,२६४ इतकी लोकसंख्या बौद्धांची असल्याचे म्हणले आहे, जे श्रीलंकेच्या सर्व श्रीलंकन तमिळांपैकी १% आहे. इ.स. १९८८ मध्ये श्रीलंकेतील सिंहली भाषक लोकसंख्येत सुमारे ९३% बौद्ध होते.

## हे सुद्धा पहा
* श्रीलंका मधील धर्म

## चित्र दालन

File:SL Anuradhapura asv2020-01 img11 Ruwanwelisaya Stupa.jpg|According to the Mahavamsa, the Great Stupa in Anuradhapura, Sri Lanka (around 140 BCE.)
 File:Sri lanka aukana buddha statue.jpg|Avukana Buddha statue from 5th century
File:British Museum Asia 45 (cropped).jpg|Gilded bronze statue of the Tara Bodhisattva, from the Anuradhapura period (8th century)
File:Bodhisattva Avalokitesvara-BMA.jpg|Bronze statue of Avalokiteśvara. Sri Lanka, ca. 750.
File:World's highest statue of walking Buddha.JPG|80-foot World's tallest statue of walking Buddha in Pilimathalawa, Kandy]]
File:Sri Lanka - Religion 2012.png|२०१२ च्या जनगणनेनुसार बहुसंख्य धर्म (निळा रंगात बौद्ध धर्म)

## संदर्भ
## बाह्य दुवे
वर्ग:देशानुसार बौद्ध धर्म

वर्ग:थेरवाद
बुद्धघोष

**बुद्धघोष** हे ५ व्या शतकातील भारतीय थेरवाद टिकाकार, अभ्यासक आणि विद्वान होते. त्यांचे सर्वश्रेष्ठ काम विशुद्धीमार्ग ("शुद्धीकरणाचे पथ") आहे, जे बुद्धांच्या मुक्तीच्या मार्गावर थेरवादाच्या ज्ञानाचा व्यापक सारांश व विश्लेषण आहे. बौद्धघोसाने दिलेल्या अर्थांची संख्या साधारणतः १२ व्या शतकातील थेरवाद ग्रंथांच्या परंपरेनुसार समजली जाते. त्यांना सामान्यतः थेरवादाचे सर्वात महत्त्वाचे टीकाकार म्हणून पश्चिमात्य विद्वानांनी आणि थेरवादींनी मान्यता दिली आहे.

वर्ग:बौद्ध तत्त्वज्ञ
वर्ग:बौद्ध भिक्खू
वर्ग:भारतीय तत्त्वज्ञ
वर्ग:बौद्ध धर्मावरील अपूर्ण लेख
टँपा बे बक्कानियर्स

right|thumb|250px|टॅंपा बे बक्कानियर्सचे मानचिन्ह
**टॅंपा बे बक्कानियर्स** हा अमेरिकेच्या टँपा शहरातील व्यावसायिक फुटबॉल संघ आहे. हा संघ नॅशनल फुटबॉल लीगच्या अमेरिकन फुटबॉल कॉन्फरन्स ह्या गटातील दक्षिण विभागातून खेळतो. इ.स. १९७४ साली स्थापन झालेल्या या संघाने एकदा (२००२) सुपर बोल जिंकला आहे.

## बाह्य दुवे 
वर्ग:नॅशनल फुटबॉल लीग संघ
बक्कानियर्स